Preĝejo Nomo de Jesuo (Meidling)

La Preĝejo Nomo de Jesuo (germane: Kirche Namen Jesu) estas romkatolika sakrala ejo en la viena 12-a distrikto Meidling (Darnautgasse 3). Ĝin oni konstruis en la 1950-a jaro laŭ planoj de Josef Vytiska. Historio En la dense loĝata viena laborista distrikto la unua preĝeja konstruaĵo estiĝis en la jaro 1932 kiel provizora kirko laŭ planoj de Bruno Buchwieser la maljuna en eksa ledofabriko. Ĝi kromnomiĝis "Dugroŝa kirko" (Zweigroschenkirche) pro ankaŭa financiĝo per mondonacoj de la legantaro de la gazeto Zweigroschenblatt. La interno havas ĉ. sep centojn da sidlokoj; la meblaron liveris ĉefe vorarlbergaj artistoj pro ke la ĉefa instiganto kirkkonstrua estis la vorarlberga katolika sacerdoto, teologo kaj misiisto Josef Gorbach. Grandan krucifikson kreis la tirolano Peter Sellemond. Dum la Dua mondmilito bombadoj de la Aliancanoj malkonstruis la preĝejon kaj intertempe la fidelularo kunvenis por liturgiaĵoj en teatrejo. La nuna brika konstruaĵo datumas de 1959 disponante pro kapacito de mil sidlokoj. Parto de la iama fabriko sur la placo Schedifkaplatz forigiĝis laŭ planoj de Josef Vytiska, por gajni spacon por paroĥestra kaj loĝada domo. Tie troviĝas ankaŭ infanĝardeno. Interno La ligna krucifikso de Peter Sellemond postvivis la militajn damaĝojn kaj daŭre utilas en la moderna kirko kun modernigoj. Krome konserviĝis maria statuo de la sama artisto. La granda plafono kun kristanismaj simboloj estas de Karl Jamöck, la vitraloj kun kristaj monogramoj de Oswin Amann. Ronda fenestro de Albert Paris Gütersloh, bildigante la kardinalajn vitrojn, iam spekteblas ĉe la malinterno. De 1985 ĝi formas la plafonon de la Fátima-kapelo. En 2015 estis metita sub la krucifikson de Sellemond kruco el kunfandita vitro de Heinz Ebner; ĉi artisto ankaŭ kreis la tabernaklon. Literaturo Ludwig Varga: Die Pfarre Namen Jesu. Geschichte eines Pfarrzentrums, Blätter des Meidlinger Bezirksmuseums, Vieno 2001, kajero 53/54. Eksteraj ligiloj oficiala retejo (germane)